ANC hof toe oor TlokweAnnette Combrink, burgemeester van Tlokwe-munisipaliteit Die ANC sal die Pretoriase hooggeregshof Dinsdag versoek om ŉ vergadering, waartydens die burgemeester van Tlokwe (Potchefstroom), Maphetle Maphetle, ontsetel is, ongeldig te verklaar. Die ANC wil hê die raadsvergadering, waartydens DA-raadslid Annette Combrink as burgemeester aangewys is, moet ongeldig verklaar word. Die ANC erken Combrink nie as burgemeester nie en sê Maphetle is steeds die burgemeester. Combrink is op 2 Julie vir die tweede keer sedert November as die nuwe burgemeester aangewys. Die ANC se tugkomitee in Noordwes het 14 van sy raadslede geskors wat teen Maphetle gestem het. Hulle is ook as Tlokwe-raadslede afgedank. Die ANC het op 10 Julie hofdokumente op 48 Tlokwe-raadslede bedien. Die dokumente is op 26 ANC-raadslede, 19 DA, twee Vryheidsfront Plus en een Congress of the People-raadslid bedien. Lees ook: ANC in Noordwes stem nóg ‘n raadslid uit Potch-raadslede met hofdokumente bedien Video: Oud-Potch-burgemeester weier om te ontruim ANC skors Tlokwe-raadslede Oud-burgemeester weier glo om kantoor te verlaat Voormalige Tlokwe-burgemeester gereed om terug te veg DA weer in beheer in Potch DA verloor Tlokwe-burgemeesterspos Noordwes kry eerste DA-burgemeester